Albumet Barcelona

Barcelona er eit studioalbum spelt inn av Freddie Mercury, frontmann i det populære, britiske rockebandet Queen, og opera-sopranen Montserrat Caballé. Albumet kom ut i 1988. Det er det andre og siste soloalbumet til Mercury.

Etter Barcelona vart vald som vertsby for sommar-OL 1992, vart Mercury spurt om å skrive ein kjenningsmelodi for dei komande leikande. Ideen var å skape ein duett med Montserrat, som er frå byen. Han hadde lenge vore ein stor fan av Montserrat. Dei valde å arbeide på eit album i lag, der Mercury og Mike Moran tok rolla som låtskrivarar. Mercury og Moran sende ho lydband med musikk, der Mercury song i falsett på Monteserrat sine vokalparti. Sidan dei sjeldan fekk høve til å møtast, vart vokalane deira spelte inn kvar for seg.

Ei spesialutgåve av albumet kom ut 3. september 2012. Det var ein ny versjon av albumet der dei tidlegare instrumentalspora var erstatta av nytt, live symfoniorkester og perkusjon, i staden for synthesizer og trommemaskinar. Den nye utgåva hadde òg eit unikt plateomslag.

Innhald

Songar

Barcelona

Songen vart komponert og produsert av Mike Moran og Freddie Mercury. På innspelinga spelte Homi Kanga og Laurie Lewis fiolin, Deborah Ann Johnston cello, Barry Castle horn og Frank Ricotti perkusjon. «Barcelona» vart vald som kjenningsmelodi for sommar-OL 1992 i Barcelona i Spania, men Mercury døydde sju månader før leikane. Songen vart nytta i opningsseremonien. Musikkvideoen vart filma på den største nattklubben i verda, Ku, i dag kalla Privilege på Ibiza.

Russell Watson spelte songen på albumet The Voice med Shaun Ryder.

La Japonaise
Songen vart spelt inn 9. november 1987 (ein tidleg demoversjon finst frå 1. september). Mercury skreiv all teksten, inkludert teksten på japansk. Han song somme delar av songen i falsett, som også vart brukt i den endelege versjonen.

The Fallen Priest
Songen var opphavleg eit virtuost pianostykke av Moran, med noko lys vokal av Mercury. Han vart først kalla «Rachmaninov's Revenge» (demoversjonar finst frå 26. januar og 19. februar). Han fekk så namnet «The Duet» og til slutt «The Fallen Priest» då Tim Rice skreiv tekst til han. Elaine Paige budde med Rice på den tida og ho arbeidde på eit album med Queen-songar. Dette kom òg ut i 1987 og vart produsert av Moran, som dirigerte orkesteret, skreiv arrangementa og spelte piano og klaverinstrument.

Ensueño
Då Mercury først møtte Montserrat Caballé i mars 1987, tok han med seg eit stykke han og Moran hadde skrive, kalla «Exercises in Free Love». Caballé la tekst til og songen vart kalla «Ensueño». Ho bad han syngje songen i den naturlege barytonstemma si.

The Golden Boy

Denne songen inneheld tekst frå Rice og vart spelt inn 1. desember 1987 (tidlege demoversjonar finst frå 2. mai og 9. november). Eit gospelkor av kjende musikarar syng på songen. Med i koret var Madeline Bell, Dennis Bishop, Lance Ellington, Miriam Stockley, Peter Straker, Mark Williamson og Carol Woods. Straker var venen til Mercury som hjelpte han med teksten på «I'm Going Slightly Mad», og Stockley song seinare med Brian May.

Guide Me Home
Denne heitte opphavleg «Freddie's Overture» og var ein av dei siste songane som vart skrivne for albumet (tidleg i 1988).

How Can I Go On
Denne songen kom frå våren 1987. På albumet byrjar han saumlaust frå den førre songen. John Deacon spelar bass på songen.

Overture Piccante
Det siste sporet på albumet miksar delar av andre songar på albumet til eit nytt stykke.

Spesialutgåve (2012)
Spesialutgåva frå 2012 erstatta den originale instrumenteringa, som vart skapt med synthesizerar og samplerar, med eit fullt symfoniorkester.

Musikken vart transkribert og om-orkestrert av Stuart Morley, den musikalske leiaren for Queen-musikalen We Will Rock You. Han var òg produsent på albumet. Morley lytta til den originale innspelinga for å få tak i harmoniane og dei leiande partia, og orkestrerte så albumet på ny.

Musikken vart framført av Prague FILMharmonic Orchestra. Naoko Kikuchi spelte koto på «La Japonaise», medan Rufus Taylor, sonen til Queen-medlemmet Roger Taylor, spelte trommer på «The Golden Boy» og «How Can I Go On»,. Den klassiske fiolinisten David Garrett spelte inn ein ny fiolinsolo for den sistnemnde.

Plate ein - Ny-orkestrert album
«Barcelona» - 5:43
«La Japonaise» - 4:52
«The Fallen Priest» - 5:46
«Ensueño» - 4:22
«The Golden Boy» - 6:04
«Guide Me Home» - 2:50
«How Can I Go On» - 3:49
«Exercises in Free Love» - 3:57
«Overture Piccante» - 6:47
«How Can I Go On» [bonusspor med David Garrett] - 3:56

Plate to - The Best of the Rarities and Session Outtakes
«Exercises in Free Love» [1987 B-side] - 4:26
«Barcelona» [Early Version: Freddie's Demo Vocal] - 4:21
«La Japonaise» [Early Version: Freddie's Demo Vocal] - 4:41
«Rachmaninov's Revenge (The Fallen Priest)» [Later Version: Freddie's Demo Vocal] - 5:51
«Ensueño» [Monsterrat's Live Takes] - 5:36
«The Golden Boy» [Early Version: Freddie's Demo Vocal] - 3:54
«Guide Me Home» [Alternative Version] - 2:50
«How Can I Go On» [Alternative Version] - 4:03
«How Can I Go On» [Alternative Piano Version] - 3:44

Plate tre - Orkesterversjon
«Barcelona» [Instrumental] - 5:39
«La Japonaise» [Instrumental] - 4:51
«The Fallen Priest» [Instrumental] - 5:47
«Ensueño» [Instrumental] - 4:01
«The Golden Boy» [Instrumental] - 6:03
«Guide Me Home» [Instrumental] - 2:50
«How Can I Go On» [Instrumental] - 3:37
«Exercises in Free Love» [Instrumental] - 3:57
«Overture Piccante» [Instrumental] - 6:43

Plate fire - DVD
Club Ibiza Performance 
«Barcelona» 
La Nit Barcelona Performance 
«Barcelona» 
«How Can I Go On"
«The Golden Boy"
Barcelona [Classic Video]
Barcelona [The Special Edition EPK]
Barcelona [2012 Edit by Rhys Thomas]

Medverkande 
Freddie Mercury: vokal, piano, produsent, arrangør
Montserrat Caballé: vokal
Mike Moran: klaverinstrument, produksjon, arrangement
David Richards: produksjon
John Deacon: bassgitar («How Can I Go On»)
Pamela Quinlan pianist, («Barcelona», «How Can I Go On», «The Golden Boy»)
Homi Kanga: fiolin («Barcelona»)
Laurie Lewis: fiolin («Barcelona»)
Deborah Ann Johnston: cello («Barcelona»)
Barry Castle: horn («Barcelona»)
Frank Ricotti: perkusjon («Barcelona»)
Madeline Bell: korvokal («The Golden Boy»)
Dennis Bishop: korvokal («The Golden Boy»)
Lance Ellington: korvokal («The Golden Boy»)
Pamela Quinlan: korvokal («The Golden Boy»)
Miriam Stockley: korvokal («The Golden Boy»)
Peter Straker: korvokal («The Golden Boy»)
Mark Williamson: korvokal («The Golden Boy»)
Carol Woods: korvokal («The Golden Boy»)

Lister

Album

Singlar
Singel Barcelona (1987/1992)

Singel The Golden Boy (1988)

Singel How Can I Go On (1989)

Kjelder

Denne artikkelen bygger på «Barcelona (album)» frå ,  den 1. august 2016. 
 oppgav desse kjeldene:

Bakgrunnsstoff

https://www.youtube.com/watch?v=k1Umy0azDV0
Delar av teksten frå plateomslaget

Freddie Mercury-album
Musikkalbum frå 1988
Album produserte av David Richards